Diari Oficial de la Generalitat Valenciana


Sumari del DOGV 7348, del 28-08-2014 (2014/7845)

RESOLUCIÓ de 26 d'agost de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre l'Agència Valenciana del Turisme i l'Ajuntament del Poble Nou de Benitatxell per a la reubicació de l'Oficina d'Informació Turística denominada «Tourist Info el Poble Nou de Benitatxell».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7348

Data del DOGV
:   28-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7845


Data del document
:   26-08-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 26 d'agost de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre l'Agència Valenciana del Turisme i l'Ajuntament del Poble Nou de Benitatxell per a la reubicació de l'Oficina d'Informació Turística denominada «Tourist Info el Poble Nou de Benitatxell». [2014/7845]  
L'Agència Valenciana del Turisme i l'Ajuntament del Poble Nou de Benitatxell han subscrit, prèvia tramitació reglamentària, el 20 de maig de 2014, el conveni de col·laboració per a la reubicació de l'Oficina d'Informació Turística denominada «Tourist Info el Poble Nou de Benitatxell», ubicada en l'esmentat municipi, que quedarà integrada en la Xarxa Tourist Info de la Generalitat.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 849/2014 i que figura com a annex d'esta resolució.  
  
València, 26 d'agost de 2014.- La directora general del Secretariat del Consell i Relacions amb les Corts: Marta Martí Arador.  
  
A la ciutat de València, 20 de maig de 2014  
  
Reunits  
D'una part,  
Máximo Buch Torralva, conseller d'Economia, Indústria, Turisme i Ocupació de la Generalitat, i president de l'Agència Valenciana del Turisme, que intervé en nom i representació d'aquesta última, Entitat de Dret Públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 4 del Decret 193/2013, de 20 de desembre, pel qual s'aprova el Reglament Orgànic i funcional de la Conselleria d'Economia, Indústria, Turisme i Ocupació. El domicili de la referida entitat de dret públic, a efectes del present document, és el siti a València, ciutat administrativa 9 d'Octubre, torre 2, planta 3.ª, al carrer Castán Tobeñas.  
La seua legitimació i representació per a este acte es deriva de la seua condició de conseller d'Economia, Indústria, Turisme i Ocupació, d'acord amb el que establix l'art. 2 del Decret 20/2012, de 7 de desembre, del President de la Generalitat pel qual s'anomenen consellers, secretari i portaveu del Consell, i a qui correspon ostentar la presidència de la citada Agència Valenciana del Turisme, d'acord amb el que estableix el número 1 de l'article 5 del referit Decret 209/2004, de 8 d'octubre, estant facultat per a aquest acte en virtut del que disposa la lletra e del número 2 del citat article 5.  
D'altra, Josep Femenia i Mas, alcalde president de l'Ajuntament del Poble Nou de Benitatxell, província d'Alacant, que intervé en nom i representació de l'Ajuntament del Poble Nou de Benitatxell. La seua legitimació i representació per a aquest acte deriva de la condició d'alcalde president de l'esmentada corporació, i de l'acord adoptat pel Ple del mencionat Ajuntament en data 30 de gener de 2014.  
Tots els compareixents  
  
Exposen  
I. Que constitueix la finalitat de l'Agència Valenciana del Turisme, entre altres aspectes, l'execució, la coordinació i l'impuls d'accions de promoció i desenvolupament del sector turístic, a la Comunitat Valenciana, i potenciar l'esmentada oferta, mitjançant el suport a la comercialització, la informació i la difusió del producte turístic de la Comunitat Valenciana, i en general la realització de les activitats necessàries per a una millor promoció de l'oferta turística de la Comunitat Valenciana.  
D'acord amb l'esmentada finalitat, l'Agència Valenciana del Turisme té aprovats entre altres programes per a l'any 2014, el corresponent a la Xarxa d'Oficines d'Informació Turística, destinat al manteniment i ampliació d'una xarxa d'aquestes característiques, que siga homogènia quant a la seua cobertura, contingut informatiu, instruments de suport i mecanismes interactius d'aquesta, per tal d'oferir al visitant de la Comunitat Valenciana un conjunt integral de serveis, amb la finalitat de millorar el grau de satisfacció dels turistes i la comunicació i difusió dels productes turístics de la Comunitat Valenciana.  
  
II. Que amb data de 21 d'octubre de 2004, es va subscriure un conveni de col·laboració amb l'Ajuntament del Poble Nou de Benitatxell amb la finalitat que l- oficina d'informació turística anomenada «Tourist Info el Poble Nou de Benitatxell» s'integrara en la Xarxa Tourist Info de la Comunitat Valenciana.  
III. Que l'Agència Valenciana del Turisme té la disposició de col·laborar amb l'Ajuntament del Poble Nou de Benitatxell, per al trasllat d'una oficina d'Informació Turística anteriorment descrita i anomenada «Tourist Info el Poble Nou de Benitatxell», per considerar-se de gran interés la dita actuació, en consideració tant a la gran oferta turística del Poble Nou de Benitatxell com al potencial turístic de l'esmentada població.  
IV. Que l'Ajuntament del Poble Nou de Benitatxell té interés en la reubicació de una oficina d'informació turística, anomenada «Tourist Info el Poble Nou de Benitatxell», per la qual cosa ha sol·licitat la col·laboració, en els aspectes que després s'expressaran, de l'Agència Valenciana del Turisme, i està disposat a assumir els compromisos i les obligacions que més avant s'estableixen.  
A aquests efectes, ambdues parts coincideixen en l'atorgament d'un conveni de col·laboració entre l'Agència Valenciana del Turisme i l'Ajuntament del Poble Nou de Benitatxell com a instrument idoni d'articulació de les condicions en les quals es realitzarà la col·laboració de les descrites actuacions.  
Per l'exposat, les parts es reconeixen capacitat legal suficient per a aquest acte, i en la representació que ostenten, lliure i espontàniament  
  
  
Acorden  
Primer. L'Agència Valenciana del Turisme es compromet a prestar la seua col·laboració a l'Ajuntament del Poble Nou de Benitatxell, en el desenvolupament del Programa de la Xarxa Tourist Info, i cooperant a la reubicació de l'oficina d'Informació Turística anomenada «Tourist Info el Poble Nou de Benitatxell» emplaçada al municipi del Poble Nou de Benitatxell, que quedarà integrada en la Xarxa Tourist Info de la Generalitat Aquest programa té com a finalitat oferir un ampli servei d'informació de l'oferta turística del municipi del Poble Nou de Benitatxell, com també del conjunt de productes turístics de la Comunitat Valenciana.  
A aquests efectes l'Ajuntament facilitarà la instal·lació de l'Oficina d'Informació Turística en un local que tinga les condicions adequades per a això, i fins i tot haurà de suportar al seu càrrec, si escau, els costos d'adaptació del local, d'acord amb el que estableix el punt 1 del document que com a annex núm. 1 s'adjunta al present conveni.  
  
  
Segon. La col·laboració a prestar per l'Agència Valenciana del Turisme, derivada d'aquest conveni, es refereix a l'oficina l'Agència Valenciana del Turisme, emplaçada al esmentat municipi, en carrer Mercat, 1 (junt Mercat municipal).  
I també es podrà ampliar a altres oficines d'informació turística o punts d'informació temporal municipals, sempre que hi haja acord exprés i escrit entre ambdues parts, mitjançant acords annexos de desenvolupament del present conveni.  
  
Tercer. La col·laboració a prestar per l l'Agència Valenciana del Turisme es fonamenta, no respecte d'una infraestructura merament material, sinó també en dotar l'Oficina «Tourist Info el Poble Nou de Benitatxell» de les tecnologies adequades per al desenvolupament efectiu de les bases de dades turístiques, en col·laboració amb l'Agència Valenciana del Turisme, l'accés efectiu als sistemes d'informació de l'Agència Valenciana del Turisme, l'intercanvi i la comunicació en les seues respectives funcions entre les diferents oficines de la Xarxa Tourist Info, com també en la formació del personal tècnic i informador.  
En concret, l'Agència Valenciana del Turisme es compromet a prestar col·laboració i ajuda de la forma que a continuació es determina:  
  
A) Aportant, mitjançant la corresponent cessió d'ús, la imatge i la decoració íntegra de l'Oficina pel que fa a mobiliari, retolació, cartelleria, suports de material informatiu, material de promoció, i de la infraestructura informàtica.  
Per a dur a terme l'esmentada cessió es formalitzarà el corresponent acte jurídic tal com preveuen els articles 90 i següents de la Llei 14/2003, de 10 d'abril, de Patrimoni de la Generalitat, previ informe del departament del qual depenen els béns, i valoració dels mateixos.  
  
La mencionada imatge en el seu conjunt respon al criteri homologat de la «Xarxa d'Oficines d'Informació Turística de la Generalitat-Tourist Info» conforme figura en el document que com a annex núm. 1 s'incorpora al present conveni.  
El mobiliari, la decoració, la infraestructura informàtica i altres elements no consumibles, objecte de la cessió d'ús a favor de l'Ajuntament del Poble Nou de Benitatxell, hauran de ser objecte d'inventari, i l'Ajuntament haurà d'atorgar una acta d'entrega d'aquests elements.  
B) Posant a disposició de l'Oficina «Tourist Info el Poble Nou de Benitatxell», les bases de dades i la informació turística de caràcter públic i no afectades per la Llei Orgànica 15/1999, de 13 de desembre, de Protecció de dades de caràcter personal de què desposa l'Agència Valenciana del Turisme, tant en suport informàtic com documental.  
C) Possibilitant l'acció coordinada de l'Oficina «Tourist Info el Poble Nou de Benitatxell», amb la resta de les Oficines de la Xarxa de la Generalitat, mitjançant les visites periòdiques del coordinador designat per l'Agència Valenciana del Turisme per a aquests fins.  
D) Col·laborant en la determinació del perfil professional del personal que preste els seus serveis en l'esmentada oficina, i també en la formació i el reciclatge professional d'aquest, mitjançant l'impuls de cursos, convocatòries de borses de formació i altres accions. En aquest sentit, l'Agència Valenciana del Turisme haurà d'estar present en les proves de selecció de personal de referència.  
E) Recolzant i millorant la qualitat dels suports informatius realitzats per l'Ajuntament del Poble Nou de Benitatxell per promocionar l'oferta turística local, mitjançant la coordinació i l'assessorament tècnic per a la realització de publicacions, material gràfic i audiovisual.  
F) Suport i millora de la gestió de la qualitat, com estratègia bàsica del servici que oferixen les oficines «Tourist Info», i aportar les ferramentes i els procediments per a la millora contínua dels processos i l'aplicació de criteris d'excel·lència en l'atenció al turista del Poble Nou de Benitatxell.  
Per a això, l'Agència Valenciana del Turisme posarà a disposició de les oficines objecte del present conveni els procediments de qualitat, les ferramentes estadístiques i els estudis de satisfacció de la Xarxa Tourist Info.  
  
Quart. Per altra banda, l'Ajuntament del Poble Nou de Benitatxell, al integrar-se a la Xarxa Tourist Info, es compromet a:  
A) Sostindre econòmica i materialment l'esmentada Oficina «Tourist Info el Poble Nou de Benitatxell»i haurà d'afrontar la totalitat de despeses corrents i del personal necessari per a l'adequat funcionament de l'Oficina.  
B) Procurar, en tot moment la qualitat en la prestació dels serveis per part de l'Oficina, amb un horari de funcionament i atenció al públic de caràcter flexible i perfectament adaptat al que amb caràcter general està establert pel conjunt de la Xarxa d'Oficines d'Informació Turística de la Generalitat.  
C) Disposar de personal al front de l'Oficina «Tourist Info el Poble Nou de Benitatxell», amb un perfil professional adequat i amb l'estabilitat laboral suficient per donar continuitat a les diverses tasques que es fan a l'Oficina «Tourist Info el Poble Nou de Benitatxell», tot aixó respectant l'autonomia de l'Ajuntament en la seua política de contractació de personal.  
D) Concedir tots els permisos escaients al personal de l'Oficina Tourist Info per poder assistir als diferents cursos de formació i reciclatge que programe l'Agència Valenciana del Turisme.  
E) Mantenir la imatge de l'Oficina «Tourist Ino El Poble Nou de Benitatxell», d'acord amb la Xarxa Tourist Info de la Generalitat. S'entén comprés en el concepte d'imatge, els elements decoratius, els uniformes del personal, el material d'informació, els rètols, etc. L'Ajuntament haurà de comunicar a l'Agència Valenciana del Turisme qualsevol deteriorament o menyscabament que es produesca en el mobiliari i altre material subministrat per l'Agència Valenciana del Turisme. Haurà de ser objecte de consulta, també amb l'Agència Valenciana del Turisme qualsevol material o suport d'informació o publicitat que haja de ser distribuït en l'esmentada Oficina de Turisme.  
F) Consultar igualment amb l'Agència Valenciana del Turisme, amb el seu corresponent vist i plau, la instal·lació, utilització i manteniment de qualsevol altra base de dades distinta o eina informàtica que la substituesca, independentment de l'àmbit territorial que comprenga, i que requeresca l'ús dels propis equips informàtics cedits per l'Agència.  
  
G) Tenir a disposició dels turistes que visiten el municipi del Poble Nou de Benitatxell informació de tots el destins de la Comunitat Valenciana i col·laborar amb l'Agència Valenciana del Turisme en el manteniment del sistemes d'informació turística.  
H) Facilitar les accions necessaries per a la senyalització d'accés de la Oficina «Tourist Info el Poble Nou de Benitatxell».  
I) Participar en els objectius de qualitat de la xarxa Toursit Info, així com en els seus sistemes d'arreplegada i intercanvi d'informació estadística, estudis, avaluació del servici, etc.  
  
Cinqué. Si l'acompliment per part de l'Agència Valenciana del Turisme de les obligacions contemplades a l'Acord Tercer, apartat A, del present Conveni, portaren aparellades la realització d'obra civil en l'Oficina i no poguera ser assumida per l'Ajuntament, aquesta podrà ser escomesa per l'Agència a càrrec dels seus pressupostos, sempre i quan dispose de partida consignada a tal efecte. En qualsevol cas, es tractarà sempre d'obra menor, entesa aquesta com a obres de manteniment, condicionament, consolidació i obres puntuals, així mateix segons el significat d'aquestes que s'estableix a les Normes Urbanístiques del PGOU i les ordenances municipals concordants, i sempre que no afecten elements estructurals de l'edifici. L'Ajuntament del Poble Nou de Benitatxell es compromet a facilitar tots aquells permisos o llicències necessaris per a la realització de les obres, ja siguen aquestos competència seua o d'altre organisme públic o privat, fent-se càrrec de quantes despeses es generen en concepte de impostos, taxes, arbitris o exaccions de qualsevol natura.  
En aquest supost, al finalitzar les obres, es formalitzarà l'acte jurídic de la cessió, que preveu la Llei 14/2003, de 10 d'abril, de Patrimoni de la Generalitat, acompanyada d'un inventari valorat dels bens la qual propietat es transfereix, posteriorment es complimentarà la escaient Acta d'Entrega de la cessió per part de l'Agència Valenciana del Turisme a l'Ajuntament del Poble Nou de Benitatxell d'aquells elements ocasionats amb motiu de les obres de reforma i decoració del local, axí com aquells inclosos dins el mobiliari; quedant subrogat l'Ajuntament del Poble Nou de Benitatxell en el lloc de l'Agència Valenciana del Turisme en l'ejercici de qualsevol accions, reclamacions o indemnitzacions que pogueren correspondre front al contractiste o contractistes. Així mateix l'Ajuntament del Poble Nou de Benitatxell es subrogarà en el lloc de l'Agència en qualsevol dret que li puga correspondre front al contractista o contractistes.  
  
Sisé. Aquest conveni tindrà durada indefinida, encara que es podrà modificar o resoldre per acord d'ambdues parts, o a instància de l'Agència Valenciana del Turisme per incompliment per part de l'Ajuntament de les estipulacions previstes al mateix.  
També es podrà resoldre a instàncies d'una sola de les parts, amb un preavís de tres mesos per a donar per finalitzat el present Conveni.  
  
  
Seté. Les parts, tanmateix, acorden resoldre el conveni subscrit el 21 d'octubre de 2004 amb l'Ajuntament del Poble Nou de Benitatxell amb la finalitat de que l'oficina d'informació turística anomenada «Tourist Info el Poble Nou de Benitatxell» s'integrara en la Xarxa Tourist Info de la Comunitat Valenciana, a l'haver substituït pel present.  
Les parts compareixents, en la representació que cadascuna ostenta, una vegada llegit el present document, i en prova de conformitat amb el contingut íntegre, el subscriuen i signen, per duplicat exemplar, en el lloc i data al principi indicats.  
  
Máximo Buch Torralva, conseller d'Economia, Indústria, Turisme i Ocupació de la Generalitat i president de l'Agència Valenciana del Turisme  
  
Josep Femenia i Mas, alcalde president de l'Ajuntament del Poble Nou de Benitatxell.  
  
  
ANNEX I  
  
1. Ubicació i espai  
La ubicació de l'oficina tindrà en compte la capacitat de trànsit de visitants, i també els punts d'alta concentració de públic.  
L'oficina tindrà com a mínim 50 m² per a ús públic, bany i un magatzem de 10 m². Els accessos per al públic han d'estar lliures de barreres arquitectòniques. Així mateix, l'estructura arquitectònica, tan interna con externa, del local designat per l'Ajuntament, ha d'estar en perfectes condicions per a la immediata ocupació, i l'Agència Valenciana del Turisme no assumirà cap despesa derivada de la rehabilitació, remodelació o millora d'aquest, amb la excepció de l'establert al Acord Cinqué del cos del Conveni, en els terminis del mateix.  
  
  
2. Imatge corporativa externa de l'oficina.  
Serà competència de l'Agència Valenciana del Turisme pel que fa a elements homogenis, i es deixarà un espai per a la retolació pròpia del municipi.  
  
3. Senyalització interna i espai d'informació.  
3.1. Senyalització interna:  
Tauler/anunci intern, el disseny del qual és competència de l'Agència Valenciana del Turisme, com a element homogeni de la Xarxa d'Oficines d'Informació Turística.  
3.2. Espai d'informació:  
En els espais d'atenció i acollida o recepció del visitant s'instal·laran suports que permeten la difusió de l'oferta turística del municipi i de la resta de la Comunitat Valenciana, diferenciant 3 tipus d'informació:  
- Material editat per l'Agència Valenciana del Turisme referit al conjunt de la Comunitat Valenciana.  
- Material editat per l'Ajuntament y/o altres entitats locals que tinguen como objectiu difondre l'oferta turística del municipi i de la zona.  
  
- Material editat per les empreses privades que aporten informació sobre ofertes concretes d'interés per als visitants.  
  
4. Uniformes del personal  
Serà un element homogeni en el conjunt de la xarxa.  
  
5. Decoració general  
Contindrà imatges generals de la Comunitat Valenciana i específiques del municipi en qüestió.  
  
6. Acta d'entrega; estat de l'oficina.  
Es realitzarà un inventari del material que conté l'oficina, com també l'alçament d'un acta d'entrega del dit material.  
  
7. Horaris d'assistència al públic  
Estiu (de l'1 de juliol a l'1 d'octubre)\*:  
de dilluns a dissabte de 10.00 a 14.00 i de 17.00 a 20.00 hores.  
Diumenge de 10.00 a 14.00 i de 16.00 a 18.30 hores. Aquest horari regirà també en Setmana Santa/Pasqua  
Hivern \*:  
de dilluns a divendres, de 10.00 a 14.00 i de les 16.00 a 18.30 hores.  
Dissabte i diumenge de 10.00 a 14.00 hores.  
  
(\*) Sense perjudici que l'Ajuntament del Poble Nou de Benitatxell programe horaris especials a causa de les temporades punta de recepció de visitants.